امریکانین ایرانلا نوکلئر راضیلاشماسیندان چیخماسی دونیا بازاریندا نفتی باهالاشدیریب. دونن آخشام ساعات‌لاریندا امریکا پرزیدنتی دونالد ترامپین گؤزلنیلن بیاناتی عرفه سینده "برنت" مارکا‌لی نفتین قیمتی 73،96 دو‌لارا انیب. بیانات‌دان سونرا ایسه قیمت‌لر تخمینن 3 دو‌لارا یاخین باهالاشیب. حاضردا بورسالاردا "برنت" مارکا‌لی نفتین بیر بوشقاسی 76،66 دو‌لاردان ساتیلیر. قیمت‌لرین گون عرضینده آرتاجاغی گؤزلنیلیر.
حاضردا بورسالاردا  WTİ مارکا‌لی نفتین بیر بوشقاسی 70،66 دو‌لاردان تکلیف اولونور کی، بو دا دوننکی قیمت‌دن جمعی 70 سنت اوجوزدور.
امریکانین نوکلئر راضیلاشماسین‌دان چیخماسی قراری‌نین نفتین قیمت‌لرینی کسکین باهالاشدیراجاغینی دوشونن‌لر ایسه یانیلیب‌لار. بیانات‌دان سونرا قیمت‌لر ادعا اولوندوغو کیمی 80-85 دو‌لارا قالخماییب. بونون سببی بئله ایضاح اولونور - سون بیر آیدا بورسالاردا قیمت‌لر آغ ائوین گؤزلنیلن قراری قبول ائدجگی احتیمالینا گؤره فورمالاشیب. قیمت‌لرین سون دؤورلر 75-76 دو‌لار آرالیغیندا ایستابیللشمه‌سی بورسا ایشتیراکچی‌لاری‌نین امریکانین نوکلئر راضیلاشماسیندان چیخاجاغین احتیمالینی یوکسک دیرلندیرمه‌سی ایله علاقه‌دار ایدی.
